Latvijas Alpīnistu savienības

(Reģ.Nr. 40008022167 juridiskā adrese: Grostonas iela 6b, LV-1013)

**Kāpšanas sporta komisijas**

Sēdes protokols Nr.1

Rīgā, 2018.gada 18.janvārī

**Norises vieta:** Ropažu iela 140, Rīga (ieeja no Bērzpils ielas puses)

**Norises laiks:** no 18:00-19:30

**Piedalās:**

Normunds Reinbergs – Kāpšanas sporta komisijas vadītājs.

Santa Tabulevica, Gundega Meļķe, Irina Grjazeva, Jekaterina Koževņikova – komisijas locekļi.

Linda Gruzīte un no 19:00 Rolands Ruģēns.

Sēdi vada: N.Reinbergs.

Protokolē: G.Meļķe.

Izskatāmie jautājumi:

1. Latvijas kauss boulderingā un tā nolikums.
2. Par izlases formēšanas kritērijiem.
3. Kāpšanas sporta izlases apstiprināšana.
4. Finansēšanas piešķiršanas kritēriji izlases dalībniekiem.

Pirms izskatāmo jautājumu apspriešana N.Reinbergs informē, ka vairākas organizācijas līdz noteiktajam 15.janvārim nebija iesniegušas finanšu atskaites. Savlaicīgi bija iesniegušas tikai divas organizācijas, kā rezultātā LAS valdei un M.Vilciņai bija jāmaina darba plāni un kopējo LAS atskaiti priekš LSFP gatavoja brīvdienās. N.Reinbergs lūdz organizācijām būt disciplinētām un savlaicīgi iesniegt finanšu atskaites, nevis gaidīt atgādinājumus. Vēlams tomēr iesniegt atskaites vismaz 2-3 dienas iepriekš pirms noteiktā laika.

1. Diskusija par Latvijas kausu boulderingā. N.Reinbergs jautā vai vispār ir nepieciešams Latvijas kauss kā tāds, varbūt var rīkot bolderinga sacensības kā atsevišķas sacensības un sportistu reitingu noteikt pēc šīm sacensībām. Šādi būtu vienkāršāk, ka katrs klubs izveido savu nolikumu un kārtību. Bet beigās, balstoties uz reitingu nolikumu, noteikt labākos sportistu. Šajā gadījumā LAS apstiprina tikai reitinga nolikumu.

G.Meļķe norāda, organizējot kā atsevišķas sacensības, tās no sporta klasifikācijas būs kā tautas sports, savukārt, ja tas būs kā kauss, tad tās ir nozīmīgākas sacensības gan pašiem dalībniekiem, gan arī no sporta klasifikācijas. Tomēr, lai organizētu Latvijas kausu boulderingā, tad ir jābūt vienotam nolikumam. Pagājušā gadā bija negatīva pieredze, tādēļ būtu jāvienojas par vairākām izmaiņām starp organizācijām.

Pēc diskusijām vienojas, ka tiks organizēts Latvijas kauss boulderingā. Sacensības organizes BJC Daugmale, LAS (Riga Open) un Skala. Nepiedalīsies falkors, kā tas bija pagājušā gadā.

L.Gruzīte norāda, ka iepriekšējā gadā bija nesamērīgi agra pirmā reģistrācija t.i. 3 nedēļas pirms sacensībām, līdz ar to dalībnieki bieži vien maksāja paaugstināto maksu. Ne vienmēr ir iespējams tik agri reģistrēties it īpaši mazos bērnus, kas bieži vien saslimst vai kādi citi plāni. Kā arī ne visi klubi ievēroja maksāšanas disciplīnu, jo par 2.posmā vairākiem dalībniekiem vēl joprojām nav skaidrības par maksājumiem. Dalības reģistrācija un maksājumi tika veikti LAS, kas diemžēl radīja sajukumu un nebija iespējams izsekot, cik dalībnieki piedalās, kāda ir šī dalībnieka reģistrācijas maksa. Tāpat norāda, vai tiešām ir nepieciešami 3 reģistrācijas termini ar dažādām dalības maksām. Diemžēl bija problēmas pārliecināties par samaksas veikšanu, jo nebija pieejama bankas informācija.

G.Meļķe paskaidro, ka jaunajā nolikumā paredzēti divi reģistrācijas termini – pirms reģistrācija, kas beidzas dienu vai divas pirms sacensībām un reģistrācijas sacensību dienā. Atšķirības varētu būt Riga Open kausā, bet tur vēl arī nav nolikums. Būs noteikts, ka dalībnieki maksās nevis LAS kontā, bet gan organizatora kontā un maksājuma jautājumus kārtos ar sacensību organizatoru.

N.Reinbergs norāda, ka vislabāk būtu, ka tomēr LAS uzņemas galvenās organizatoriskās funkcijas, bet šobrīd nav cilvēks kas to visu uzņemas darīt.

I.Grjazeva ierosina, ka nolikumā vajadzētu vēl atsevišķu grupu mazajiem vecumā no 10-11 gadiem H grupu, jo šobrīd šie mazie sportisti piedalās E grupā, kur ir liela konkurence. Lai veicinātu mazo sportistu attīstību, būtu nepieciešama atsevišķa H grupa.

Noteik diskusijas par H grupas izveidi. L.Gruzīte, J.Koževņikova piekrīt I.Grjazevas ierosinājumiem.

N.Reinbergs izsakās, ka tas no organizatoriskās puses tas vēl vairāk sarežģītu sacensību norisi, jo ir jāgatavo atsevišķi maršruti u.c. jautājumi.

S.Tabulevica un G.Meļķe izsakās, ka šādas sacensības mazajiem piedāvā “Boulderings visiem” un nevajadzētu mazos pārslogot ar sacensībām.

Notiek balsošana:

Par – 2(E.Koževņikova, I.Grjazeva)

Pret - 2 (N.Reinbegs, G.Meļķe)

Atturas – 1 (S.Tabulēvica)

Tā kā “par” un “pret” ir vienāds skaits, tad tiek pieņemts lēmums “pret” t.i. neiekļaut Latvijas kausā boulderingā H grupu, jo KSK vadītājam ir izšķirošā balss.

1. Par izlases formēšanas kritērijiem.

Notiek diskusija par to kā vērtēt IFSC startus, kas nav precīzi atrunāti nolikumā, kā vērtēt IFSC startus. Sagatavojot Latvijas izlasi tas ir ņemts vērā, jo ne A.Žvīgulei, ne R.Ruģēnam nav reitinga punkti Latvijā, bet ir tikai IFSC reitinga punkti. Komisijas locekļi vienojas, ka dalībnieki, kas ieguvuši IFSC reitinga punktus, bet nav reitingā Latvijā, tomēr ir labākā sagatavotībā, jo neviens no Latvijas reitingā esošajiem, nav ieguvis IFSC reitinga punktus.

1. Latvijas Kāpšanas sporta izlases apstiprināšana.

N.Reinbergs nosala Latvijas Kāpšanas sporta izlases dalībniekus, kas tiek izvirzīti atbilstoši reitingam un sasniegumiem starptautiskās sacensībās. S.Vilka savu kandidatūru ir atcēlusi ģimenes stāvokļa dēļ. Nav pieteicies J.Krasanovs.

Latvijas izlasē ir iekļauti 25 izlases un izlases kandidāta dalībnieki:

|  |  |
| --- | --- |
| A grupa |  |
| Pēteris Meirāns | Daugmale |
| Rolands Ruģēns | Dingo |
| Katrīna Cirvele | Dingo |
| Diāna Lotiņa | Dingo |
| Alise Žvīgule | Dingo |
| Kaspars Vilks | Daugmale |
| Inta Ivanova | Daugmale |
| Artūrs Dombrovskis | Daugmale |
| B |  |
| Artūrs Kozels | Dingo |
| Alise Drozdova | Skala |
| Madara Krūmiņa | Daugmale |
| C |  |
| Viviāna Gruzīte | Dingo |
| Laura Skrūskopa | Daugmale |
| Elza Baraka | Daugmale |
| Katrīna Mihailova | Dingo |
| D |  |
| Edvards Gruzītis | Dingo |
| Līna Kārkliņa | Novadnieki |
| Dmitriy Sevankaev | Daugmale |
| Amanda Tūce | PES |
| Ksenija Dobrinska | Skala |
| Timurs Zagirņaks | RSP |
| Jūlija Popova | RSP |
| E |  |
| Alens Višņakovs | Dingo |
| Aleksandrs Koļesa | RSP |
| Žans Barinovs | RSP |

1. Finansējuma piešķiršanas kritēriji Kāpšanas sporta izlasei.

N.Reinbergs informē, pirms tiek pieņemti lēmumi par konkrētu summu piešķiršanu konkrētiem sportistiem, vajadzētu vienoties par vienotiem kritērijiem, kā notiks naudas sadale, piemēram, vai finansējumu noteikt atbilstoši reitingam, vai ņemt vērā IFSC reitingu.

L.Gruzīte norāda, ka ne visi, kas ir iekļauti izlasē ir jābrauc uz starptautiskām sacensībām un līdz ar to jāpiešķir finansējums.

S.Tabulevica ierosina, ka sportistiem, kas nav IFSC reitingā piešķirt finansējumu, kas nepārsniedz 30% no kopējām izmaksām.

R.Ruģēna priekšlikums: nefinansēt vispār ja nav rezultāts IFSC. Izvērtēt arī jauniešu startus, ja jaunieši piedalās sacensībās, tad atmaksā arī treneri. Pieaugušie paši atbild par savu startu, kur treneris nav jāfinansē. Ieteikt startēt dalībniekiem Maskavas posmā, kur varētu finansēt dalības maksu līdz 50% un tad izvērtēt sniegumu un pieņemt lēmumu par turpmāko finansēšanas iespējām. Izvērtēt finansējuma iespējas dalībai Minhenē un Insbrukā.

Lēmums par finansēšanas kritērijiem netiek pieņemts. N.Reinbergs ierosina divu nedēļu laikā iesniegt priekšlikumus kā arī aicināt dalībniekus iesniegt pieteikumu 1.pielikumu dalībai starptautiskajām sacensībām, kur tiek norādītas nepieciešamā summa un pašu gatavība segt dalības maksu.

Sapulces vadītājs: N.Reinbergs

Protokolēja: G.Meļķe